**ОНЛАЙН ОБУЧЕНИЕ - МОДУЛ 2**

**Отговорен партньор: Гражданско сдружение Алцхаймер България**

|  |  |
| --- | --- |
| **МОДУЛ :** | ДИГИТАЛНА ГРАМОТНОСТ |
| **КРАТКО ОПИСАНИЕ:** | Основната цел на модула е да запознае участниците с правилния начин за използване на таблети и смартфони за ежедневните им потребности, така че да се чувстват достатъчно комфортно с технологията, за да я използват като източник на информация и средство за комуникация. |
| **ЦЕЛИ НА ОБУЧЕНИЕТО:** | В края на модула ще можете да:   * *включвате, изключвате, заключвате и отключвате смартфона или таблета си с лекота;* * *свободно използвате тъч скрийна на телефона или таблета си;* * *търсите, инсталирате и боравите с мобилни приложения;* * *се свързвате с Интернет през Wi-Fi (безжична) или мобилна широколентова връзка;* * *стартирате уеб браузър и посещавате уеб сайтове;* * *разбирате основните принципи на Интернет и уеб страниците като цяло;* * *разглеждате уеб сайтове в мобилната им версия, като разбирате общата им структура и намирате информацията, от която се нуждаете.* |
| **УРОЦИ:** | **Урок 1 – За какво са полезни мобилните устройства?**  Въведение в основните употреби на мобилните устройства в ежедневния живот и работа на полагащите грижи.  **МАТЕРИАЛИ, ВКЛЮЧЕНИ В ОНЛАЙН КУРСА:**   * **PPT - Module2\_STEP1:**   Презентацията показва някои базови статистики за най-типичните употреби на мобилните устройства, след което се фокусира върху няколко вида употреби.   * **ПОЛЕ С ПОДРОБНА ИНФОРМАЦИЯ**   **Мобилни или преносими?**  Преносимо е синоним на мобилно устройство, което по същество е всяко „смарт“ устройство с операционна система, позволяваща разширяване на функциите чрез инсталиране на допълнителен софтуер (приложения).  Въпреки че по света има множество производители на мобилни устройства, като някои от най-големите са в Китай (Xiaomi, Huawei), Корея (Samsung) и САЩ (Apple), повечето от тях използват една и съща операционна система. Тя е разработена от Гугъл и се обогатява от софтуерни специалисти по целия свят. Втората най-популярна операционна система е тази на Айфон, iOS, разработена от Епъл и използвана само при произведените от тях мобилни устройства – Айфон и Айпад.   * **ПРИМЕРЕН КАЗУС – *Поддържане на връзка с роднини*:**   Геори работи като болногледач в град, който е далече от семейството и приятелите му. Няма възможност да ги вижда за периоди от по няколко месеца, но благодарение на различните мобилни приложения за видео конферентни разговори през Интернет, който получава от мобилния си оператор, може да се обажда на И да се вижда с близките си през телефона, използвайки предната камера. Освен това използва Фейсбук, за да поддържа връзка с други приятели и роднини и вижда какво се случва с тях дори без да им се обажда.   * **ПРИМЕРЕН КАЗУС – *Намиране на локация*:**   На Джейн са и свършили лекарствата за майка и, за която се грижи. Тъй като живее в град, който не познава особено добре, тя включва джи-пи-ес-а на смартфона си, търси аптека в Гугъл, в резултат на което се появява карта с отбелязани аптеки, които са най-близко до нея и отворени в този час. Натискайки линка „покажи насоки“, тя дори получава инструкции как да стигне от нейното местоположение директно до аптеката. Инструкциите взимат предвид светофарите, еднопосочните улици и задръстванията.   * **ИЗТОЧНИЦИ** * [*https://www.marketingcharts.com/customer-centric-79000*](https://www.marketingcharts.com/customer-centric-79000) *(Топ 5 употреби на смартфони: Пращането на съобщения е на първо място, въпросник на Axway, 10.07.2017)* * [*https://pixabay.com/*](https://pixabay.com/) *(изображенията са взети от базата на Pixabay, защитена от Simplified Pixabay License -* [*https://pixabay.com/service/license/*](https://pixabay.com/service/license/)*)*   **Урок 2 – Основни функции на мобилните устройства**  В този урок са представени основните и най-важни функции и физически характеристики на мобилните устройства. Това помага на обучаващите се да разберат начина, по който се взаимодейства със софтуера на устройството.  **МАТЕРИАЛИ, ВКЛЮЧЕНИ В ОНЛАЙН КУРСА:**   * **PPT - Module2\_STEP2:**   Презентацията прави преглед на физическите характеристики и най-често срещаните функции, налични при всички съвременни мобилни устройства. Специално внимание се обръща на езиковите настройки, тъй като това е типично предизвикателство за много нови потребители.  Презентацията също така дава информация за виртуалната клавиатура, въпреки че е по-правилно човек направо да започне да я използва, вместо да чете за нея.   * **ВИДЕА:**   **Забележка: Много от видеата в този и другите модули за на английски, но платформата през която се гледат (Ютюб), позволява да си включите субтитри на български. За тази цел следвайте инструкциите в следното видео: <https://support.google.com/youtube/answer/100078?co=GENIE.Platform%3DDesktop&hl=bg>**  Всички посочени видеа са свързани с конкретните дейности, описани в презентацията към този урок.   * Демонстрация на движението, използвано за смаляване на изображение, документ или уеб сайт: <https://www.youtube.com/watch?v=HgqeWob36To> * Демонстрация на движението, използвано за уголемяване на изображение, документ или уеб сайт: <https://www.youtube.com/watch?v=izjVZoDSXEE> * Промяна на езиковите настройки на смартфон с Андроид, използвайки телефон на Самсунг за пример:<https://www.youtube.com/watch?v=mdEPxlHj-Yc> Обърнете внимание, че Ютюб дава опцията за автоматични субтитри и превод на всеки език. Вижте видеото в Урок 4 за повече информация. * Промяна на езика на виртуалната клавиатура на смартфон с Андроид:<https://www.youtube.com/watch?v=ldS1mBlMqdI> * **УПРАЖНЕНИЕ – *Как да свикнем с виртуалната клавиатура:***   За да се научите добре да използвате виртуалната клавиатура имате нужда от упражнения. Започнете като изпратите съобщения на няколко приятели или роднини – кажете им, че сте участвали в обучителен курс и вече ще сте по-активни в онлайн комуникацията.  Възползвайте се от приложенията за социални мрежи и чат, тъй като те са основната причина децата да се научат да пишат на клавиатура бързо още в ранна възраст. В упражнението в следващия урок ще намерите информация за приложения, които можете да използвате за чат.   * **ИЗТОЧНИЦИ** * [*https://www.samsung.com/pl/support/model/SM-T110NDWAXEO/*](https://www.samsung.com/pl/support/model/SM-T110NDWAXEO/) *(Samsung Galaxy Tab 3 Lite – наръчник от Samsung)*   **Урок 3 – Мобилни приложения и как да ги използваме**  Урокът прави преглед на мобилните приложения като концепция, свързване с Интернет, разглеждане на онлайн магазини за приложения, избор на правилните приложения и боравенето с тях.  **МАТЕРИАЛИ, ВКЛЮЧЕНИ В ОНЛАЙН КУРСА:**   * **PPT - Module2\_STEP3:**   Тази презентация обяснява какво са мобилните приложения, къде може да се открият и как се борави с тях (инсталация, пренареждане на телефонния екран и изтриване).   * **ПОЛЕ С ДОПЪЛНИТЕЛНА ИНФОРМАЦИЯ – Мобилни приложения:**   **Мобилните приложения (**накратко **Apps**, от мобилни апликации) са софтуер, който се инсталира на мобилните устройства, за да се увеличи тяхната функционалност и да се добавят нови функции, свързани с периферните устройства (предна и задна камера, микрофон, блутут, и др) или с външни устройства, до които се достига през Интернет (Ютюб, Фейсбук, Амазон и др).  Приложенията са за смартфоните и таблетите това, което програмите са за компютрите. Съществуват редица официални източници на приложения, които потребителите могат да инсталират на устройствата си. За Андроид официалният източник на мобилни приложения се нарича Гугъл Плей Стор ( Google Play Store).   * **ПОЛЕ С ДОПЪЛНИТЕЛНА ИНФОРМАЦИЯ - Гугъл Плей Стор ( Google Play Store):**   Както вече беше споменато, това е официалното място, от което се купуват или свалят безплатни приложения за операционната система Андроид.  Следват няколко основни характеристики на Гугъл Плей:   * Опасни приложения не са позволени или биват премахнати, когато някой подаде сигнал към магазина; * Приложенията са подредени по категории и лесно се преглеждат и инсталират. Гугъл Плей Ви прави предложения въз основа на вече инсталираните приложения и онези, които сте рaзглеждали * Полето за търсене позволява бърза навигация, тъй като алгоритъмът му за търсене е много добър ; * Система за оценяване със звезди**,** мнения и статистика за употреба дават допълнително информация за това, дали дадено приложение би отговорило на нуждите ви; * Достъп през компютъра става чрез посещение на сайта <https://play.google.com/store/apps> , като приложенията могат да бъдат планирани за инсталация веднага щом устройството се свърже с Wi-Fi. * **ВИДЕА -** * Демонстрация на пренареждане и преместване на приложения на екрана на смартфон с Андроид: <https://www.youtube.com/watch?v=tGy2bAoB86c> * **Събиране на приложения в групи на екрана на смартфон с Андроид:** <https://www.youtube.com/watch?v=tFCPV3eBZyo> * **Превключване от едно приложение на друго в Андроид**:<https://www.youtube.com/watch?v=OBQbhiES6co> * Премахване (изтриване) на приложение от мобилно устройство с Андроид: <https://www.youtube.com/watch?v=r8LZfzdnS-g> * Демонстрация как се използва Гугъл Плей (Google Play Storе): <https://www.youtube.com/watch?v=5WSl6RQfIZs> * **УПРАЖНЕНИЯ*:*** * **Намиране на правилното приложение:**   За да подобрите разбирането си за това, как работят мобилните приложения, представете си, че ви се налага да планирате здравословна диета за човека, за когото се грижите. Ограниченията на диетата включват:   * без пшеничен хляб * без пържена храна * без захар   Трябва да намерите приложение, което изчислява количеството въглехидрати, протеини, мазнини, минерали и витамини, които човек трябва да приема на ден, и кои ястия всъщност допринасят за изпълнението на тези диетични норми.  Съвсем приемливо е да използвате повече от едно приложение за това упражнение.  Целта на упражнението е да инсталирате няколко избрани от Вас приложения, които биха Ви помогнали в планирането на диетата.   * **Улесняване на работа с клавиатурата:**   За да Ви е по-лесно да въвеждате текст в устройството, инсталирайте Gboard – приложението на Гугъл за клавиатура, и посочете в настройките, че това е клавиатурата по подразбиране.  Намерете инструкции за настройките на приложението в страницата с приложения на Гугъл Плей или по Интернет.  .   * **Подреждане на мобилни приложения на телефона/таблета:**   След като вече имате повечко мобилни приложения, инсталирани на устройството, и знаете как да ги стартирате, спирате и да преминавате от едно на друго, добра идея е да ги подредите, за да не стане бъркотия на екрана ви.  Като начало, групирайте приложенията по тема, като използвате техниката влачене и пускане и ги слагате едно върху друго. Сложете наименования на групите, така че да се подсещате кои са.  Второ, бихте могли да преместите някои от останалите без група приложения, или дори цели групи, на друг екран отново чрез влачене и пускане, като ги завлачите то левия или десния край на екрана, докато телефонът не Ви прехвърли на съседния екран.  Като бонус стъпка, която ще изисква малко проучване, можете да добавите няколко уиджета към микса. Някои приложения имат полезни уиджети, които ви дават допълнителни функционалности директно на екрана дори без да сте стартирали приложението. Такива са, например, списък на събитията от календара Ви, бързи бутони за уай-фай, мобилни данни или икономичен режим за пестене на батерия, контроли за аудио плейър и т.н. Повечето производители на мобилни телефони предлагат леко различни интерфейси за работа с уиджети, така че Вие сами трябва да проучите как става за вашата конкретна марка и модел.   * **Инсталиране на различни мобилни приложения:**   Задайте си въпроса от какви мобилни приложения бихте имали нужда при ежедневната си употреба на смартфон или таблет. Припомнете си кои приложения са били споменати по време на обучението и преценете дали бихте искали да имате някои от тях на Вашето устройство.  Инсталирайте **Вайбър, Уотсап, Сигнал, Телеграм, Уайър** (**Viber, WhatsApp, Signal, Telegram, Wire)** и/или други подобни приложения за онлайн съобщения и вижте дали имате познати, които ги ползват.  Други приложения, които бихте могли да използвате, са за различните социални мрежи. Всяка мрежа, която е достатъчно популярна, има не само уеб приложение, но и **мобилно приложение**, така че пробвайте и вижте дали ви върши работа.  Ако нямате търпение да експериментирате с невероятни приложения, предлагаме някои в раздела „външни линкове“, които със сигурност ще Ви изненадат.   * **ВЪНШНИ ЛИНКОВЕ*:***   **TextGrabber** – **TextGrabber** – позволява Ви да „дигитализирате“ текст от изображения, в резултат на което имате подлежащ на редакция текст! Имайте предвид, че това приложение е ограничено по отношение на езиците и шрифтовете, които може да разчита. <https://play.google.com/store/apps/details?id=com.abbyy.mobile.textgrabber.full>  **FlightRadar24** – показва данни на живо за различните полети, точното им местонахождение, като ви позволява дори да насочите телефона си към самолет в небето и да получите информация конкретно за този полет! <https://play.google.com/store/apps/details?id=com.flightradar24free>  **Live Transcribe** – технологията, която Гугъл използва в Ютюб за автоматичното генериране на субтитри и в Андроид за гласови команди, вече е налична безплатно за употреба с други цели! Изпробвайте я с вашия език и може да се изненадате от точността на транскрипцията. <https://play.google.com/store/apps/details?id=com.google.audio.hearing.visualization.accessibility.scribe>   * **ИЗТОЧНИЦИ**   [*https://play.google.com/store/apps*](https://play.google.com/store/apps) *(използваните скрийншотове и лога са от Google Play Store)*  **Урок 4 – Сърфиране в Интернет, въведение в Ютюб**  Този урок предлага опростено обяснение за това, как работи Интернет, представя някои основни термини, като уеб сайт, търсачка, социални мрежи, и разяснява разликата между уай фай (wi-fi) и мобилна Интернет връзка.  Покриват се също така търсене на информация по различни теми в Интернет, управление на отметките в браузъра, използване на Ютюб (YouTube) като източник на визуална информация и управление на списъци с видеа за бъдеща справка.  **МАТЕРИАЛИ, ВКЛЮЧЕНИ В ОНЛАЙН КУРСА:**   * **PPT - Module2\_STEP5:**   Презентацията започва с базово визуално обяснение за това, какво всъщност представлявят Интернет и глобалната мрежа. Също така разглежда понятията уеб сайт, търсачка и социална мрежа. Дискутират се разликата между уай-фай (Wi-Fi) и мобилни данни – двата основни начина за свързване с Интернет.  Ютюб (YouTube) е представен като най-популярният източник на видео съдържание.   * **ПОЛЕ С ПОДРОБНА ИНФОРМАЦИЯ – сравнение между уай-фай (Wi-Fi) и мобилни данни**  |  |  | | --- | --- | | Уай-фай | Мобилни данни (широколентова връзка) | | + Обикновено предоставя неограничено количество трафик на данни | - При по-евтините планове за мобилни услуги, количеството позволен трафик е ограничено, след което скоростта на връзката значително пада | | + Наличен е на някои обществени места като ресторанти, паркове, летища и други | - Таксите за роуминг извън ЕС са изключително високи | | - Изчерпва батерията на устройството малко по-бързо от мобилния | + Услугата е налична винаги, когато телефонът е свързан с предавателна клетка. | | - В повечето случаи човек трябва да е на не повече от няколко десетки метра от точката на достъп, за да може да се свърже с Интернет. | - Не може да се използва без СИМ карта на доставчика на мобилни услуги. |  * **ПОЛЕ С ПОДРОБНА ИНФОРМАЦИЯ - Търсачки**   Търсачките първоначално започнали като каталози на Интернет сайтове,подобни на каталозите за заведения и услуги. По-късно софтуерните специалисти, разработили Гугъл, решили, че могат да направят алгоритъм, който „пълзи“ през Интернет, опознавайки всеки сайт с обществен достъп и класифицирайки го по сложна система въз основа на съдържанието и взаимосвързаността с други сайтове, така че хората, които търсят информация, да получават по-подходящи резултати в търсачката. След Гугъл много други търсачки започнали да разработват собствени алгоритми със същите цели.  Най-важното нещо, което трябва да запомните, е че ядрото на бизнес модела на повечето търсачки е изкарването на приходи чрез показване на реклами подходящи за хората, които използват търсачката в дадения момент. Затова човек трябва да внимава дали посещава сайт, който е реален резултат от търсенето, или просто рекламиран сайт, който не е излязъл като най-подходящия по „естествен“ начин.   * **ПОЛЕ С ДОПЪЛНИТЕЛНО ИНФОРМАЦИЯ – Социални мрежи**   Въпреки че е най-популярната, Фейсбук съвсем не е първата социална мрежа, създадена някога. Но да започнем с въпроса – какво е социална мрежа? Това е уеб сайт, създаден с идеята да свързва хората и да улеснява комуникацията им онлайн. Тази базова концепция е дала живот на много различни идеи във връзка с формата на социалните мрежи. Някои примери:   * В началото Фейсбук е била затворена мрежа за комуникация единствено между студентите от един и същи университет, но по-нататък става популярен и други хора също искат да се присъединят. Постепенно Фейсбук става основно място за връзка на общности и групи хора. * Линкдин е вероятно най-голямата професионална социална мрежа, която помага на хиляди хора да намерят работа или служител. Потребителските профили играят ролята на публично достъпни автобиографии, които могат да бъдат разглеждани от други потребители, давайки възможност на хората да направят контакт с някой друг ако имат интерес да работят с него. * Инстаграм е социалната мрежа за хора, които споделят хобито си – фотография.   Важно е да знаете, че често данните, предоставени от потребителите в социалните мрежи, се използва за таргетирано рекламиране. Понякога се случва данни за интересите на хората да бъдат продавани на трети страни за допълнително профилиране и по-добър маркетинг.  Още някои типични неща за социалните мрежи:   * Основният актив на всички социални мрежи са регистрираните потребители и съдържанието, с което те допринасят; * Помагат на хората да се „срещат“ с други хора със сходни интереси чрез групи, фен страници, #хаштагове и др. * **ПОЛЕ С ДОПЪЛНИТЕЛНО ИНФОРМАЦИЯ – Уеб сайтове с видео съдържание**   Когато говорим за уеб сайтове с видео съдържание, всички се сещат се Ютюб, тъй като това е най-популярният и най-често използван сайт. Този вид сайтове обикновено позволяват на потребителите безплатно да качват видео съдържание, което сами са създали, и да го споделят с останалия свят.  Освен забавните и музикалните видео клипове, видео платформите се използват също така за публикуване на професионални материали, свързани с всички сфери на работата и живота. Има един куп източници с образователни цели – това прави видео платформите „златна мина“ за хора, които искат да се самообразоват по определена тема.   * **ВИДЕА:** * Видео, което обяснява как потребителят може да настрои или промени настройките за показване на субтитри за видеата в Ютюб: <https://www.youtube.com/watch?v=Y7W41VMxyQE> * Видео с кратко обяснение за това, как се ползва Фейсбук приложението. Видеото се отнася за Айфон, но приложението действа на същите принципи и при Андроид, така че все пак е полезно: <https://www.youtube.com/watch?v=ciSB5yoM0U0> * Простичко видео, което показва как се правят отметки на сайтове в мобилната версия на търсачката Гугъл Хром:   <https://www.youtube.com/watch?v=6x5SjSxRRUk>   * **УПРАЖНЕНИЕ – Изучаване на алтернативни търсачки*:***   Твърди се, че Гугъл (Google.com) е най-добрата търсачка, която съществува в момента. Въпреки това може да има алтернативи, които си заслужава да се вземат предвид, когато търсите високо специализирани данни или локални източници. В Русия, някои части на Южна Америка и Азия локално-разработени търсачки са по-популярни и дават по-добри резултати, отколкото Гугъл, така че има вероятност и във Вашата държава има добра алтернативна опция. Също както в живота „офлайн“ (извън Интернет), понякога е добре да имаме втора опция, така че отделете времето да проучите алтернативи и направете отметки за всичко, което ви се струва полезно.  Съвет: повечето браузъри имат предефинирани търсачки, така че можете да започнете с тях и да посетите сайта на всяка една, за да видите конкретните функции, които предлагат.  Като допълнителна стъпка към слагането на отметка, опитайте се да прибавите иконка за бърз достъп до избраната от Вас търсачка на екрана на устройството си.   * **УПРАЖНЕНИЕ – Търсене на видео материали в Ютюб*:***   Потърсете видеа през приложението Ютюб (YouTube) , които показват упражнения за запазване на здравето на възрастни хора. Изберете до три видеа, които съдържат подробно описание с информация за упражнението. Проучете авторът на видеото, както и другите техни видеа, и направете информирана преценка за това, дали авторът е добър източник на търсената информация.  Накрая прибавете полезните видеа от достоверни източници в нов личен списък в Ютюб.  Някои видео платформи, на които си заслужава да се обърне внимание:   * <https://youtube.com> * <https://vimeo.com> * <https://www.dailymotion.com/>   Вече повече от пет години социалните мрежи също се фокусират върху кратки видео материали, така че е много вероятно да намерите полезни видеа във Фейсбук и Туитър.   * **УПРАЖНЕНИЕ – Използване на браузъра на мобилното Ви устройство*:***   1. Свържете с Интернет през мобилното си устройство (Wi-Fi или мобилен Интернет).  2. Потърсете информация по Интернет относно наличните услуги за човека, за когото се грижите.  3. Намерете онези услуги, които са най-близко до Вашия квартал, и ги сравнете.  4. Направете отметки в браузъра си за най-полезните линкове, на които попаднахте, и ги организирайте в папка с име „услуги“.   * **ВЪНШНИ ЛИНКОВЕ*:*** * Инструкции за управление на отметки с Хром Мобайл (мобилната версия на Гугъл Хром) за Андроид: <https://support.google.com/chrome/answer/188842?co=GENIE.Platform%3DAndroid&hl=en> (официални форуми на Гугъл Хром за помощ). * Подробни инструкции за употребата на Ютюб приложението за Андроид:   <https://www.androidcentral.com/how-use-youtube>   * Управление на плейлистове (списъци с видеа) в Ютюб от мобилно приложение, обяснено простичко, стъпка по стъпка, от екипа на Гугъл съпорт: <https://support.google.com/youtube/answer/57792?co=GENIE.Platform%3DAndroid&hl=en&oco=1> * Инструкции за използване на прозорци в мобилната версия Хром Мобайл: <https://support.google.com/chrome/answer/2391819?co=GENIE.Platform%3DAndroid&hl=en> * Сравнение на трите най-популярни търсачки: <https://bytraject.com/seo/compare-search-engines> * **ИЗТОЧНИЦИ** * [https://support.google.com/chrome/](https://support.google.com/chrome/answer/188842?co=GENIE.Platform%3DAndroid&hl=en) - официални форуми на Гугъл Хром за помощ; * <https://www.youtube.com/channel/UCMDQxm7cUx3yXkfeHa5zJIQ> (канала за помощ на Ютюб) * <https://cleanpng.com> – графично представяне на инфраструктурата на Интернет от CleanPNG (база данни за изображения). * <http://web2.wsj2.com> – визуализация на връзката между възлите в Интернет. Изображението е лицензирано от CC обществени лицензи, но оригиналният източник вече не е достъпен. * <https://pixabay.com> - база данни с изображения, защитена от Simplified Pixabay License (https://pixabay.com/service/license/)   **Урок 5 – Безопасност и поверителност**  Урокът предлага практически подход за постигане на безопасност и поверителност онлайн, като обсъжда основните заплахи и начини да се избягват.  **МАТЕРИАЛИ, ВКЛЮЧЕНИ В ОНЛАЙН КУРСА:**   * **PPT - Module2\_STEP6:** Презентацията прави преглед на най-често срещаните рискове за поверителността на данните и безопасността на потребителите, обяснява какви са те и предлага възможни методи за избягването на тези рискове. Информационните полета по-долу съдържат в общи линии същата информация като презентацията. * **ПОЛЕ С ПОДРОБНА ИНФОРМАЦИЯ**   **Онлайн измама:**  **Значение:**  Онлайн измамата обикновеното се изразява в правене на контакт с нищо неподозиращи Интернет потребители чрез и-мейл спам, социални мрежи и „подозрителни“ реклами. Измамниците използват информация за своите жертви, до която се успели да достигнат, за да ги манипулират и получат техните данни за онлайн банкиране, за кредитната им карта или друга ценна информация.  **Как да се предпазите:**   * Използвайте приложение за блокиране на реклами, ад блокер (Ad blocker), на браузъра си; * Използвайте “Web of Trust” за подозрителни сайтове; * Не се доверявайте на нищо, на което не бихте се доверили ако се случи пред очите Ви.   Критичното мислене е Вашия най-добър приятел онлайн.  **Вируси:**  **Значение:**  Вирусите, включително троянски кон, червеи и спайуеър, са всякакви видове злонамерен софтуер, с който може да се открадне чувствителна или лична информация, да се пренасочи браузъра Ви към опасни уеб сайтове или вашето устройство да се използва за атакуване на други устройства и разпространяване на още вируси.  **Как да се предпазите:**   * Инсталирайте и използвайте антивирусно приложение на устройството си (вижте приложеното видео); * Използвайте приложение за блокиране на реклами, ad blocker, или за проверка на сайтове (като Web of Trust) на браузъра си; * Бъдете много внимателни с всякакви файлове, които сваляте на устройството си, независимо кой е източникът, особено когато идват неочаквано в и-мейл от приятел, с когото не сте в контакт отдавна.   **Фишинг сайтове:**  **Значение**:  Това са фалшиви уеб сайтове, които имитират страниците за достъп до банкови портали или системи за разплащане (като PayPal). Те подмамват потребителите да „влязат в системата“, като по този начин издават информацията си и измамниците могат да я използват.  **Как да се предпазите:**  Използването на Web of Trust би трябвало да е достатъчно, но е изключително важно внимателно да следите домейните на линковете, които посещавате, и дали те са сайтовете, които реално търсите!  **Подвеждаща и/или остаряла информация:**  **Значение**:  Информация от **лоши източници** или такава, която **вече не е валидна**, може да доведе до лоши последствия, дори и да е била предоставена с добри намерения. Представете си, че прочитате разписанието на международен автобус от статия в блог, публикувана преди две години.  Експертни” съветиот случайни потребители в социалните мрежи е друг подобен случай – тъй наречените „Интернет Тролове“ обичат да се шегуват с хората онлайн.  **Как да се предпазите:**   * Критичното мислене е единствената добра опция в този случай. Запомнете, че това, че нещо е публикувано в Интернет, не го прави вярно. Проверявайте източниците и проверявайте датите на всичко в Интернет, което има дата на публикуване, преди да му повярвате.   **Кражба на самоличност**:  **Значение:**  Потребителите на Интернет често споделят прекалено много лична информация в социалните мрежи, което позволява на други хора да създават фалшиви акаунти с техните снимки и лична информация в други мрежи. В последствие някой може да се свърже с вашите близки и приятели, използвайки фалшивия акаунт, и да получи чувствителна информация за Вас, което би довело до редица неприятности.  **Как да се предпазите:**  Няма технологичен начин да се предпазите от този риск, но като цяло е добре да внимавате с това, каква информация споделяте и за кого е видима.  Прегледайте контактите си в социалната мрежа, която използвате, и проверете колко от лицата всъщност не разпознавате. Това са хора, които имат достъп до вашите снимки, видеа и публикации.  **Онлайн тормоз:**  **Значение:**  Агресивното онлайн поведение е често срещано в социалните мрежи и не се ограничава до тормоз над младежи. Всеки може да стане жертва на постове по техен адрес, които съдържат невярна информация, заплахи, обиди или упражняват някакъв друг вид психологически натиск..  **Как да се предпазите:**  Избягването, блокирането и докладването за побойници е минималното, което човек може да направи в такава ситуация. Принципното избягване на конфликти и мъдрото избиране на „битките“ и опонентите онлайн може да бъде много ефективно за предотвратяване на онлайн тормоз.   * **ВИДЕО:**   **Инсталиране на антивирусен софтуер** на Андроид за защита на телефона срещу зловреден софтуер -– AntiVirus Security FREE:<https://www.youtube.com/watch?v=W2V-Z7UxFy8>  Настройване на браузъра Хром Мобайл за защита срещу опасни уеб сайтове, използвайки настройките на приложението: <https://www.youtube.com/watch?v=hXVs12E4--I>   * **УПРАЖНЕНИЕ – Идентифициране на риск от кражба на самоличността*:***   Сега, когато вече сте наясно с риска от кражба на самоличността, разгледайте присъствието си онлайн. Може би имате публични профили в социални мрежи като Фейсбук или Линкдин (Facebook или LinkedIn). Проверете настройките за поверителност и вижте кой има достъп до информация за Вас.  Проверете термина „катфишинг“ (**catfishing**) в Google или в Wikipedia. Потърсете нови статии с истории за хора, които са били измамени с катфишинг. Запитайте се дали Вашата информация онлайн може да бъде използвана от някой, за да се свърже с човек, когото познавате, представяйки се за Вас.  Проверете профилите на Вашите контакти в социалната мрежа, която използвате, и се замислете дали личната информация , която са споделили, е в рамките на безопасното.  Не забравяйте, че „Публичен“ обикновено означава „достъпен за всички в Интернет“, което във Фейсбук означава, че дори хора, които не Ви познават или не са влезли във Фейсбук акаунта си, имат достъп до постовете, снимките и видеата, които сте публикували като „Публични”.  Потърсете в Интернет мерки, които можете да предприемете, за да предотвратите кражба на самоличността.   * **УПРАЖНЕНИЕ – Проучване за онлайн измами*:***   Ако сте готови с предишното упражнение, значи вече сте проучили конкретна тема, свързана с онлайн измамите. Тук ще трябва да разширите гамата от възможни ситуации и да потърсите информация за по-общото понятие, за да видите какви конкретни случаи на измами ще откриете.  Споделете с близките си онлайн статиите за случаите, които намирате за най-опасни, така че да помогнете за увеличаване на информираността в тази област.   * **УПРАЖНЕНИЕ – Упражнение и настройки на антивирусно приложение*:***   Инсталирайте антивирусно приложение на мобилното си устройство. Може вече да сте забелязали, че в документа с видеа има видео инструктаж за инсталиране на AVG безплатно антивирусно приложение. Не може да се каже кое е най-доброто антивирусно приложение, така че можете да потърсите и друго, което е по-добро за Вашето устройство.  Имайте предвид, че някои от приложенията на Гугъл плей (Google Play) са маркирани като безплатни, само защото безплатно се инсталират, но за да скенират и защитават Вашето устройство може да е необходимо да се регистрирате и влезете в дистанционна услуга, която понякога е платена.   * **ВЪНШНИ ЛИНКОВЕ*:*** * <https://www.mywot.com/> - Web of Trust – услуга за по-безопасно сърфиране по Интернет, основаваща се на обратната връзка от потребители и оценки на уеб сайтове, до колко са достоверни и т.н. * <https://usa.kaspersky.com/resource-center/preemptive-safety/top-10-internet-safety-rules-and-what-not-to-do-online> - препоръки за безопасност от един от водещите специалисти по антивирусен софтуер * <https://www.scamwatch.gov.au/get-help/real-life-stories> - Реални истории за онлайн измами, които са били докладвани на организацията ScamWatch в Австралия. * <https://www.connectsafely.org/seniors/> - Наръчник за онлайн безопасност за възрастни хора. * <https://www.skyhighnetworks.com/cloud-security-blog/how-to-create-a-strong-password-you-actually-remember/> - Идеи за създаване и запомняне на силни пароли. * **ИЗТОЧНИЦИ** * [*https://www.connectsafely.org/safety-tips/*](https://www.connectsafely.org/safety-tips/) *(Списък на статии за безопасност в Интернет, от ConnectSafely, написани през 2017 и 2018 )* * **ТЕСТ за Дигитална грамотност:**   Тестът ще ви помогне да оцените разбирането си за основните концепции и термини, които сте научили в този модул. Всеки въпрос има един или повече верни отговори. Вие трябва да решите кои са те. Не се колебайте да проверявате информация, за която не сте сигурни, тъй като тестът не ви изпитва дали сте научили нещата наизуст.   * Кое от следните НЕ е/са стандартни функции на мобилно устройство?   + (правилно) принтиране на документи;   + заснемане на снимки и видеа;   + (правилно) самозащита;   + достъп до информация по Интернет;   + пазаруване онлайн; * Кое от следните е/са социални мрежи?   + Гугъл;   + (правилно) Фейсбук (Facebook);   + (правилно) Инстаграм (Instagram);   + ДъкДъкГоу (DuckDuckGo);   + (правилно) Туитър (Twitter); * Маркирайте правилните твърдения, отнасящи се за безопасността онлайн:   + Няма проблем да се споделя лична информация ако ни я поискат по и-мейл;   + (правилно) Всички файлове, които се свалят от непроверени източници, трябва да се скенират с антивирусен софтуер;   + (правилно) Използването на услуги като Web of Trust за идентифициране на съмнителни уеб сайтове;   + (правилно) Инсталиране и използване на антивирусен софтуер на всички устройства, които правят връзка с Интернет;   + Нито едно от посочените. * Да се доверяваме на информация, която току-що сме намерили по Интернет е:   + (правилно) лоша идея;   + логично;   + (правилно) рисковано и безотговорно;   + нито едно от посочените; * Кое е правилното място за запазване на полезни източници, които сте намерили онлайн?   + в тетрадка;   + (правилно) като отметка в браузъра;   + като текстово съобщение, изпратено до себе си; * Фишинг представлява:   + (правилно) фалшиви уеб сайтове, чиято единствена цел е да подмамят потребителите да издадат лична информация;   + хващане на риба с въдица, мрежа или друго устройство за риболов;   + емоционално нараняване на хора онлайн * Кой може да стане жертва на онлайн тормоз?   + само деца;   + само пенсионери;   + само хора от уязвими социални групи;   + (правилно) всички онлайн са уязвими. * Кои от следните факти за Интернет са правилни?   + (правилно) Това е глобална мрежа от свързани компютри;   + Интернет се изгражда и поддържа единствено от доброволци, които свързват домашните си устройства едно към друго директно без намесата на инфраструктурни компании;   + (правилно) Благодарение на Интернет получаваме достъп до най-различни уеб сайтове и дигитални услуги;   + (правилно) Интернет доставчиците са компании, които ни доставят връзка с Интернет. * Коя е основната цел на повечето социални мрежи?   + да изградят социализъм в Интернет обществото;   + (правилно) да свързват хората и да улесняват онлайн комуникацията;   + да помагат на хората да напредват в науки, свързани с компютърните мрежи, по по-социален начин. |
| **ДОПЪЛНИТЕЛНИ МАТЕРИАЛИ ЗА ПРИНТИРАНЕ:** | * **PDF: Annex3\_Module2\_Glossary – речник на използваните термини** * **PDF: Annex4\_Module2\_Useful\_Videos – списък на видеа, които са от полза за разбирането на модула** |