**РЕЧНИК**

**Модул 3**

Речникът по-долу дава дефиниции на терминологията, използвана в модул 3.

|  |  |
| --- | --- |
| **Болест на Алцхаймер** | “Болестта на Алцхаймер е вид деменция, която причинява проблеми с паметта, мисленето и поведението. Симптомите обикновено се развиват постепенно с течение на времето, като стават толкова сериозни, че пречат на ежедневните дейности“. <https://www.alz.org/alzheimers-dementia/what-is-alzheimers> |
| **Приложение** | “ Приложението е софтуер, създаден за да изпълнява редица координирани функции, задачи или дейности в полза на потребителите. Приложения са, например, текстов процесор електронна таблица, приложение за счетоводство, уеб браузър, имейл клиент, медиен плейър, програма за преглед на файлове, аеронавигационен симулатор на полет, конзолна игра или редактор на снимки. Апликационен софтуер е общо наименование за всички приложения.“  <https://en.wikipedia.org/wiki/Application_software#cite_note-1> |
| **Прикован към леглото** | “Прикованост към леглото е форма на обездвижване, която може да се прояви като неспособност за правене на движения и дори за сядане. Различава се от „на легло“, с което се назовава форма на неинванзивно лечение, която обикновено е част от процеса на възстановяване или ограничаване да дейностите.”  <https://en.wikipedia.org/wiki/Bedridden> |
| **Браузър** | “Уеб браузър, или просто браузър, е приложение, използвано за достъп до и преглеждане на уеб сайтове. Често срещани уеб браузъри са Microsoft Internet Explorer, Google Chrome, Mozilla Firefox, и Apple Safari. Основната функция на уеб браузъра е да визуализира HTML, кодът използван за дизайна или „маркирането“ на уеб страници.”  <https://techterms.com/definition/web_browser> |
| **Сърдечно-съдови заболявания** | “Сърдечно-съдово заболяване (ССД) е общо наименование за заболявания на сърцето или на кръвоносните съдове. Обикновено е свързано с натрупването на мастни депозити вътре в артериите (атеросклероза) и увеличен риск от кръвни съсиреци. Може също така да е свързано с повреда на артериите в органи като мозъка, сърцето, бъбреците и очите.”  <https://www.nhs.uk/conditions/cardiovascular-disease/> |
| **База данни** | «Базата данни е организирана колекция от структурирана информация, или данни, която обикновено се съхранява електронно в компютърна система».  https://www.oracle.com/au/database/what-is-database.html |
| **Деменция** | “Деменцията не е конкретна болест. Това е общ термин, който описва група симптоми, свързани с нарушение на паметта или други мисловни умения, толкова сериозен, че намалява способността за извършване на ежедневни дейности.”  https://www.alz.org/alzheimers-dementia/what-is-dementia |
| **Депресия** | “Депресията е нарушение на настроението, което причинява постоянно чувство на тъга и загуба на интерес. Наричана също основно депресивно разстройство или клинична депресия, тя въздейства на начина, по който човек се чувства, мисли и се държи и може да доведе до редица емоционални и физически проблеми. Човек може да изпитва затруднения при извършването на нормални ежедневни дейности или понякога да чувства, че не си заслужава да живее.”  <https://www.mayoclinic.org/diseases-conditions/depression/symptoms-causes/syc-20356007> |
| **Диабет** | “Диабетът е доживотно състояние, при което нивата на захарта стават прекалено високи. Има два основни вида диабет:  диабет тип 1 – при който имунната система на тялото атакува и разрушава клетките, които произвеждат инсулин  диабет тип 2 – при който тялото не произвежда достатъчно инсулин или клетките на тялото не реагират на инсулина.”  <https://www.nhs.uk/conditions/diabetes/> |
| **Цифрови изображения** | “Създаването на цифрово кодирана репрезентация на визуалните характеристики на обект, вкл. физическия изглед или вътрешната структура на обекта. Терминът често предполага преработка, компресиране, съхранение, принтиране и показване на такива изображения. Основно предимство на цифровото изображение в сравнение с аналоговото ( напр. филмова фотография), е възможността да се правят копия и копия на копията безброй много пъти без да се влоши качеството на изображението.”  <https://en.wikipedia.org/wiki/Digital_imaging> |
| **Дистанционно учене / Учене от разстояние** | “Начин на учене, особено с дел получаване на диплома, при който човек учи най-вече от вкъщи, като получава и изпраща работа по пощата или по Интернет.”  <https://dictionary.cambridge.org/dictionary/english/distance-learning> |
| **Хранително разстройство** | “Човек с хранително разстройство има нездравословно отношение към храната, което може да афектира цялостния живот и да доведе до болест. Хранителното разстройство може да се прояви като приеман е на прекалено много или прекалено малко храна или вманиачаване на тема тегло и фигура.”  <https://www.nhs.uk/conditions/eating-disorders/> |
| **Форум** | “Интернет форумът е онлайн сайт за дискусии, в който хората могат да водят разговор под формата на публикувани съобщения. Различават се от стаите за чат по това, че съобщенията често са по-дълги от един ред и поне временно се съхраняват. Освен това, в зависимост от нивото на достъп на потребителя, понякога публикуваните съобщения трябва да бъдат одобрени от модератор преди да станат обществено видими.”  <https://en.wikipedia.org/wiki/Internet_forum> |
| **Жаргон** | “Едно от значенията на жаргон е специализирана терминология, свързана с дадена сфера на дейност. Жаргонът обикновено се използва в определен контекст на комуникация и е възможно да не се разбира добре извън този контекст.“  <https://en.wikipedia.org/wiki/Jargon> |
| **Ключови думи** | «Ключова дума в контекста на оптимизация на търсенето е определена дума или фраза, която описва съдържанието на уеб страница.» https://www.techopedia.com/definition/1215/keyword-seo |
| **Линк** | “В програмирането линкът (хипервръзка или просто връзка) е препратка към данни/съдържание, която потребителят използва като натиска или докосва линка. Линкът препраща към цял документ или към определен елемент в рамките на същия документ.”  <https://en.wikipedia.org/wiki/Hyperlink> |
| **Медицинска телеконсултация** | “Телеконсултацията e синхронна или несинхронна консултация, за която се използват информационни и комуникационни технологии с цел преодоляване на географско и функционално разстояние. Целта е постигането на диагноза и лечение при два или повече географски разделени здравни специалисти (напр. лекари или медицински сестри), или при географски разделени здравни специалисти и пациенти.”  <https://www.ncbi.nlm.nih.gov/pmc/articles/PMC5037984/#ref1> |
| **Нарушения на паметта** | “Нарушения на паметта се случват в резултат от нарушения в невроанатомичните структури, които възпрепятстват съхранението, задържането и извикването на спомени. Нарушенията на паметта може да са прогресивни, напр. Болестта на Алцхаймер, а може и да са непосредствени, вкл. нарушения, причинени от травма на главата.“  <https://en.wikipedia.org/wiki/Memory_disorder> |
| **Нестопанска организация** | “Нестопанските организации, също познати като нестопански институции или организации с идеална цел, са посветени на работа за дадена социална кауза или застъпничество за определена споделена гледна точка. Нестопанските организации са освободени от данъци или благотворителни, което означава, че те не плащат данък общ доход върху парите, които получават. Работят в сферата на религия, науки, изследователска дейност, образование и др.“ <https://en.wikipedia.org/wiki/Nonprofit_organization> |
| **Онлайн пост/**  **публикация** | “ Нещо, като напр. съобщение или снимка, което човек публикува на уеб сайт или в социална медия.”  <https://dictionary.cambridge.org/dictionary/english/post> |
| **Рани от залежаване** | “Раните от залежаване са наранявания на кожата и тъкънта под нея, най-често причинени от продължителен натиск на кожата.”  <https://www.nhs.uk/conditions/pressure-sores/> |
| **Психиатър** | “Психиатърът е лекар, който специализира в психиатрия – клон на медицината, който се занимава с диагноза, превенция, изучаване и лечение на психични разстройства. Психиатрите са медицински лекари, за разлика от психолозите, и трябва да оценят пациентите си, за да определят дали симптомите им са в резултат от физическа болест, комбинация на физическа и психична болест, или строго психиатрични.“  <https://en.wikipedia.org/wiki/Psychiatrist> |
| **Психолог** | “Психолозите изучават нормални и анормални психични състояния, перцептивни, когнитивни, емоционални и социални процеси и поведение, като експериментират, наблюдават, интерпретират и записват как индивидите взаимодействат един с друг и с тяхната среда.“  <https://en.wikipedia.org/wiki/Psychologist> |
| **Научна грамотност** | “Научната грамотност обхваща писмена, числена и дигитална грамотност и се отнася до разбирането на науките, научните методи, наблюдения и теории. За научна грамотност най-важното е разбирането на научния метод, единици и методи на измерване, емпирицизъм, разбирането на статистики, най-вече корелации и качествени спрямо количествени наблюдения, агрегатни статистики, както и базово разбиране на основните научни сфери, включващи физика, химия, биология, екология, геология и изчисление.”  <https://en.wikipedia.org/wiki/Scientific_literacy> |
| **Поле за търсене** | « Полето за търсене е графичен елемент, който се използва в компютърни програми, като файлов мендижър или уеб браузър, и в уеб сайтове. Полето за търсене обикновено е текстово поле от един ред или иконка, посредством което въведеното от потребителя съдържание се използва за търсене в базата данни».  https://en.wikipedia.org/wiki/Search\_box |
| **Търсачка** | “Софтуерна система, която изпълнява търсения в Интернет, т.е. претърсване на Световната мрежа по систематичен начин за дадена информация, уточнена в текстова заявка за търсене. Резултатите от търсенето обикновено се представят като списък от резултати, за който популярното наименование е страница с резултати от търсачката. Информацията може да е комбинация от линкове към уеб страници, снимки, видеа, инфографики, статии, изследователски доклади и други видове файлове. Някои търсачки също така извличат данни, достъпни в различни бази данни или в отворени директории. За разлика от уеб директориите, които се поддържат само от човешки редактори,  търсачките поддържат информация в реално време, иползвайки определен алгоритъм. Интернет съдържание, което не е достъпно през уеб търсачка, обикновено се описва като дълбоката мрежа“. <https://en.wikipedia.org/wiki/Web_search_engine> |
| **Източник** | “Някой или нещо, което доставя информация.”  <https://dictionary.cambridge.org/dictionary/english/source> |
| **Телематика** | “Телематиката е интердисциплинарно поле, което обхваща телекомуникациите, автомобилните технологиим напр. пътен транспорт, сигурност на пътя, електоинженерство (сензори, инструменти, безжични комуникации, и др.) и компютърни науки (мултимедии, Интернет, и др.). Телематиката може да включва всяко от следните:   * Технология за изпращане, получаване и съхраняване на информация, при която се използват телекомуникационни устройства за контролиране на далечни обекти * Интегрирана употреба на телекомуникации и информатика при превозни средства и за контролиране на превозни средства в движение * Технология за глобална навигационна сателитна система, интегрирана с компютри и мобилни комуникационни технологии при автомобилни навигационни системи   <https://en.wikipedia.org/wiki/Telematics> |
| **Телемедицина** | “Предоставянето на здравни услуги, в случаите, в които разстоянието е основен фактор, от всички здравни специалисти чрез използването на информационни и комуникационни технологии за обмен на актуална информация за диагностициране, лечение и превенция на болести и наранявания, изследвания и оценки, както и продължаващо образование на здравните специалисти, като всичко е с цел подобряване здравето на хората и техните общности.”  <https://www.who.int/goe/publications/goe_telemedicine_2010.pdf> |
| **Скитане** | “Всеки, който има проблем с паметта и може да ходи е в риск от скитане. Дори в ранните фази на деменция, човек може да се дезориентира и да се обърка за някакъв период от време. Скитането и загубването са често срещани сред хора с деменция и може да се случат във всяка фаза на болестта.”  <https://www.alz.org/help-support/caregiving/stages-behaviors/wandering> |
| **Уеб страница** | “Уеб страница представлява документ, който всъщност се намира на отдалечено място. Информацията на уеб страницата е изложена онлайн с помощта на браузъри като Internet Explorer, Mozilla Firefox или Google Chrome. Уеб браузърът е свързан с уеб сървър, където съдържанието на уеб сайта се поддържа чрез HTTP. Всяка уеб страница съответства на различни видове информация, представена на посетителя във визуална и четлива форма.”  <https://www.techopedia.com/definition/4774/web-page-page> |
| **Уеб сайт** | “Уеб сайтът, или само сайт, е сбор от свързани уеб източници, като например уеб страници или мултимедийно съдържание, които обикновено се разпознават по името на домейна и са публикувани поне на един уеб сървър.”  <https://en.wikipedia.org/wiki/Website> |

Този документ, свързан с проекта Elily, е направен от бенефициентите, заедно или поотделно, и отразява позицията единствено на автора. Националната Агенция и Европейската Комисия не са отговорни за начина, по който се използва информацията, съдържана в документа.