**ПРАВИЛА ЗА БЕЗОПАСНОСТ ОНЛАЙН**

**Модул 4 – Здравна грамостност и употреба на интерактивни услуги:**

**Социалните медии**

Това е кратък списък с правила, които е добре да вземете предвид, за да имате положителни преживявания онлайн, да използвате устройствата правилно и да сърфирате в Интернет безопасно.

**БЕЗОПАСНОСТ НА УСТРОЙСТВА**

* Заключвайте устройствата си 🡪изберете предпочитания от вас начин за отключване (пръстов отпечатък, парола, пин)
* Използвайте силна парола 🡪 силната парола съдържа минимум 12 знака. Един от най-лесните начини да запомните дълга и сложна парола без да е необходимо да я записвате, е да сложите изречение за парола, най-добре на вашия местен диалект.
* Научете се как да използвате настройките за поверителност на устройствата си

**БЕЗОПАСНОСТ НА ПРИЛОЖЕНИЯ И ТАБЛЕТИ/СМАРТФОНИ**

* + Проверете какви разрешения ще поиска от вас приложението преди да до свалите (напр. разрешение за достъп до списъка с контактите ви или до снимките ви)
  + Не давайте своя лична информация, освен ако уеб сайта или приложението не искат такава информация по легитимни причини (напр. сайта на НЗОК или НАП)
  + Недейте да отговаряте на съобщения, които казват, че устройството ви има вирус, дори ако подателят се представя за Майкрософт, Епъл, Андроид и тн.
  + Недейте автоматично да натискате линкове в имейли, особено ако звучат съмнително като „спечелихте от лотарията“ , „спечелихте смартфон“ или „някой е проникнал в банковата ви сметка“. Обикновено подобни съобщения се използват от Интернет престъпници, за да ви измамят или откраднат личните ви данни.

**БЕЗОПАСНОСТ В СОЦИАЛНИТЕ МЕДИИ**

* + Научете се как да използвате настройките за поверителност на социалните медии, които ползвате.
  + Недейте да показвате снимки на деца (напр. племенници) или непълнолетни лица (напр. клас ученици, доброволческа група) без съгласието на родителите им.
  + Не споделяйте чувствителна информация.
  + Веднъж щом сте публикували нещо онлайн, то може да бъде свалено или препратено към други хора. Винаги го имайте предвид преди да споделите!
  + Помислете преди да публикувате: провокативен пост, обида, вулгарно съдържание, или интимна информация (напр. за постъпване в болница) могат да доведат до проблеми (напр. да ви уволнят от работа след расистки или хомофобски пост).
  + Внимавайте с фалшивите новини: преди да споделите нещо, което сте намерили онлайн, проверете източника (напр. уеб сайт с погрешно изписано име на уважавана медия също може да споделя фалшиви новини). Също така помнете, че само защото нещо ви ядосва, струва ви се ужасно или ви кара да се чувствате „прави“, не означава че е вярно.
  + Внимавайте с езика на омразата: научете се как да разпознавате езика на омразата и избягвайте да го използвате. Също така се научете да докладвате за обидни постове или коментари и как да блокирате потребител, който ви атакува с език на омразата (напр. в лични съобщения, публични коментари и тн) .
  + Бъдете мили с другите хора. Може да не сте съгласни с тяхното мнение, но може да изразите несъгласието си без да ги обиждате.
  + Ако поискате да се запознаете на живо с някой, когото сте „срещнали“ онлайн, направете го на обществено място или отидете заедно с приятел. Хората понякога се представят с фалшива самоличност.

**БЕЗОПАСНОСТ ПРИ ПАЗАРУВАНЕ, БАНКИРАНЕ И ПРАВЕНЕ НА ДАРЕНИЯ**

* + Пазарувайте само от известни и надеждни уеб сайтове. Ако не ги познавате, можете да проверите или да разпитате за тях.
  + Използвайте само кредитни и дебитни карти, никога не изпращайте пари в брой.
  + Преди да направите дарение на някоя благотворителна организация, проверете дали са легитимни.
  + Никога не споделяйте данните и паролата за достъп до банковата ви сметка.

Този документ, свързан с проекта Elily, е направен от бенефициентите, заедно или поотделно, и отразява позицията единствено на автора. Националната Агенция и Европейската Комисия не са отговорни за начина, по който се използва информацията, съдържана в документа.

.