**РЕЧНИК**

**Модул 4 – Здравна грамотност и употребата на интерактивни услуги : социални медии**

Този речник дава дефиниции на терминологията, използвана в модул 4, за да може по-добре да разберете света на интерактивните услуги и по-конкретно – социалните медии.

|  |  |
| --- | --- |
| **Прибавяне на контакт** | Действие, с което се прибавя нов контакт, за да се отвори опцията за комуникация с него - обаждане или изпращане на съобщение.  (Напр., в Скайп можете да прибавяте контакти като ги потърсите, използвайки тяхното скайп име – „потребителска идентичност“ или и-мейл. Уотсап автоматично показва ако човек, присъстващ в списъка на контактите, също използва Уотсап) |
| **Анонимност** | Условия, при които човек е анонимен. |
| **Приложение** | Вид софтуер, създаден за да работи на мобилни устройства (таблет, смартфон), така че потребителите да могат да използват услуги, подобни на тези, достъпни през компютър.  (Напр. Уотсап е приложение) |
| **Блог** | Съкратено от “weBLOG”, блогът е дневник, достъпен по Интернет. Прибавянето на нов материал към блога се нарича „блогване“, а човекът, който си води дневника, се нарича „блогър“.  (Напр. моден блогър: човек, който поддържа блог на тема мода).  Понякога блогът позволява на читателя да коментира, а в други случаи коментари не са позволени. |
| **Браузър** | Програма (вж. софтуер) , която се използва за преглед на други източници, достъпни по Интернет. (напр. Google Chrome, Safari и Internet Explorer са трите най-широко използвани браузъри) |
| **Обаждане (гласово повикване)** | Гласовото повикване позволява на потребителите на Уотсап, Скайп, Вайбър и Месинджър безплатно да се обаждат на своите контакти (приятели), дори когато те са в друга държава. |
| **Конферентен / групов разговор** | Конферентният разговор е групов или видео разговор, при който потребителите говорят с няколко човека едновременно. |
| **Видео разговор** | Визуална комуникация между двама или повече хора, който позволява на потребителите да се виждат докато си говорят. Скайп е софтуерът, който популяризира видео разговорите. Както Фейсбук Месинджър, така и Уотсап позволяват на потребителите да провеждат видео разговори. |
| **Caps-lock** | Копче на клавиатурата на компютъра, с което всички букви се изписват като главни. ЕТО ТАКА. В онлайн комуникацията писане след натискане на caps-lock е еквивалентно на викане или крещене в реалния живот. |
| **Чат** | Онлайн обмен на предимно текстови съобщения в реално време с един или повече потребители на компютърна мрежа, които са онлайн едновременно. |
| **Правила за поведение** | Набор от правила, към които потребителите трябва да се придържат, когато са онлайн. |
| **Компютър** | Машина или електронно устройство за съхранение и обработка на данни, което може да изчислява и изпълнява операции въз основа на инструкции, зададени от софтуерни и хардуерни програми. |
| **Клевета** | Опетняване на нечия репутация устно или писмено. |
| **Цифрово съдържание** | Продукт, който е наличен в цифрова форма. Обикновено се използва за видеа или снимки, които могат да се свалят от Интернет. |
| **Дезинформация** | Лъжлива информация, която умишлено се разпространява, за да нарани хора, социални групи, организации, държави, и др.  **🡪 Виж термина “Неверни сведения”.** |
| **Сваляне (на файл)** | Копиране, обработка или сваляне на данни от една компютърна система в друга, обикновено през Интернет. Напр. сваляне на приложение. |
| **Емотикон** | Съкращение за „емоционална икона“. Това е изобразително представяне на лицево изражение, чувство или ситуация (напр. усмивка) |
| **Стената във Фейсбук** | Онова пространство в профила или на страницата, в което приятели и последователи могат да публикуват (постват) своите мисли, мнения, критики и реакции (напр. бутона „харесвам“), така че всички да ги виждат. Повечето стени автоматично показват опцията „потребител + другите“, показвайки постове, линкове, тагнати материали и друга информация, публикувана както от оператора на страницата, така и от неговите приятели или фенове. Стените също така включват нюсфийда. |
| **Фейсбук нюсфийд** | Нюсфийда е включен в стената на Фейсбук и показва новини от другите потребители, включително статус, линкове, снимки и други новини. Фейсбук автоматично предлага и показва съдържание, подобно на това „харесано“ от потребителя в неговия нюсфийд. |
| **Фалшиви новини** | Новини, които са написани и публикувани с намерението да подведат читателите, за да нанесат щети върху някоя агенция, човек и/или финансови или политически, като често използват сензационни, некоректни или директно фабрикувани заглавия, за да привлекат повече читатели. |
| **Фалшив акаунт** | Акаунтът на някой, който се представя за друг (реален човек или не). Понякога предполага измама с идентичността – когато някой се представя за друг реален човек. Обикновено даден потребител може да реши да използва измислени име и фамилия, за да не разкрива истинската си идентичност. Такива акаунти често се използват за разпространението на фалшиви новини и неверни сведения. |
| **Форум** | Уеб сайт или уеб страница, където потребителите могат да провеждат дискусии, да публикуват коментари по дадени теми или проблеми или да отговарят на публикациите на други потребители. Форумите обикновено са посветени на конкретна тема. |
| **Модериран форум** | Това е форум, при който потребители или служители на форума влизат в ролята на модератори, т.е. имат достъп до всички дискусии и коментари с цел модериране на дискусията. Обикновено имат няколко функции, включително предотвратяване на спам, разясняване на правилата, справяне с всякакъв вид проблеми - както технически, така и конфликти между потребители. |
| **Немодериран форум** | Форум, при който потребителите могат да публикуват, коментират или започват дискусии без да са модерирани от друг потребител. Обикновено това са публични форуми. |
| **Частен форум** | Онлайн форум, при който потребителите трябва да са регистрирани и одобрени от администратора на форума, за да могат да четат, публикуват или коментират в отворените дискусии. |
| **Публичен форум** | Онлайн форум, при който съдържанието е достъпно за всеки потребител, дори и да не е регистриран. В този случай нерегистрираните потребители се наричат „гости“ или „посетители“. Обикновено в публичните форуми има определени „сесии“, които са само за регистрирани потребители – след като изпрати запитване до администратора (admin), потребителят може да участва в сесиите с ограничен достъп. |
| **Измама** | Криминална измама, която има за цел финансова или лична облага. |
| **Покана за приятелство** | Когато някой ви изпрати покана за приятелство, във Фейсбук изскача известие. Ако приемете, ще имате нов „Фейсбук приятел“. От този момент нататък всеки от вас ще може да вижда споделеното съдържание на Фейсбук стената на другия. |
| **Наранена репутация** | Репутацията може да бъде наранена в резултат от клевета. Клеветата може да се извърши през Интернет, блогове, социални медии, особено когато дадено съдържание, имащо за цел да нарани нечия репутация, бързо се разпространи. |
| **Отворена група** | Във Фейсбук това е група, към която всеки може да се присъедини и всеки може да вижда споделеното съдържание. |
| **Затворена група** | Във Фейсбук това е група, към която всеки може да се присъедини след като бъде одобрен от администратора. Само членовете на групата виждат, могат да четат и коментират съдържанието. Всеки потребител вижда, когато друг потребител се присъедини към затворена група. |
| **Тайна група** | Във Фейсбук това е затворена група, към която човек може да се присъедини само след като бъде поканен от член на групата и одобрен от администратор. Само членовете виждат, могат да четат и коментират съдържанието. Други потребители не могат да намерят групата и не виждат, когато някой е член на тайна група. |
| **HTML** | Съкратено от „Hypertext Markup Language“. Това е система за кодиране, използвана при направата на Интернет страници. |
| **ИКТ** | Съкратено от Информационни и комуникационни технологии. Набор от технологии, използвани за предаването, приемането и обработката на данни и информация, включително дигитални технологии.  **🡪 Виж термина ИТ** |
| **Мигновени съобщения** | Вид онлайн чат, който позволява на потребителите да обменят мигновени съобщения през Интернет. Кратките съобщения се изпращат с натискането на „изпрати“. |
| **Интерактивни услуги / платформи** | Услуги, предлагани през Интернет, чрез уеб сайтове и/или приложения, при които потребителите могат да взаимодействат, като добавят дигитално съдържание, дават обратна връзка, информация, и др.  Например, социалните медии и блоговете са интерактивни услуги. |
| **Интернет** | Глобална мрежа, която свързва милиони компютри по целия свят, предоставяйки информация и комуникационна инфраструктура, състояща се от взаимосвързани мрежи, които използват разширена комуникационна система. |
| **ИТ** | Съкратено от Информационни технологии. Включва разработването, поддръжката и употребата на компютърен софтуер, системи и мрежи.  **🡪 Виж термина ИКТ** |
| **Присъединяване към група** | Група във Фейсбук (ФБ) е страница, която може да бъде създадена от всеки един потребител на ФБ, а други потребители могат да се присъединят. По този начин членовете на групата имат възможността да взаимодействат един с друг въз основа на споделени интереси, сходства или обща принадлежност към дадена група. ФБ групите могат да са публични и отворени към всеки, или частни и затворени, като във втория случай потребителите могат да се присъединят само след като са поканени. |
| **Харесване на страница** | Можете да харесате страница във ФБ като натиснете бутона „харесвам“. Това ви позволява да виждате новости, коментари, снимки и видеа, споделяни от въпросната страница, във вашия ФБ нюсфийд. |
| **Link (връзка, хипер връзка)** | Съкратено от хипервръзка, това е HTML обект, който позволява да се отиде на друга локация, когато човек го натисне или докосне. Всяка страница има линкове, които предоставят лесен начин за предвижване от страница на страница в Интернет. |
| **Влизане (в акаунт)** | Действието, чрез което се влиза в платформа, уеб сайт, социална мрежа или форум, в които вече имате регистрация. За успешно влизане имате нужда от потребителското си име и паролата си. |
| **Зловреден софтуер** | Софтуер, създаден, за да разбие, повреди или получи неоторизиран достъп до компютърна система. |
| **Медии** | Общо наименование за средствата за масова комуникация (радио и телевизионно предаване, печатни издания и Интернет). |
| **Неверни сведения** | Грешна или неточна информация, която не се разпространява с намерение за заблуда. Градските легенди са пример за неверни сведения онлайн, в случаите, в които те биват разпространявани от хора, вярващи в тяхната истинност.  **🡪 Виж термина “Дезинформация”.** |
| **Тормоз** | Общо название за тормоз над някой от човек или група хора в какъвто и да е контекст, вкл. училище, работно място, онлайн. Това е емоционално насилие срещу някого чрез, да кажем, слухове, сплашване, унижение, дискредитиране и изолация. |
| **Група за взаимопомощ** | Група за взаимопомощ е група хора, които имат общи проблеми, например, зависимост, болести, и се събират, за да се подкрепят взаимно. |
| **Онлайн общност** | Онлайн общност е група хора, които имат общи интереси и комуникират през Интернет. Те се събират онлайн чрез уеб сайтове, форуми, групи, чат, мигновени въобщения, имейл и др. |
| **Парола** | Това е базов механизъм за сигурност, състоящ се от тайна дума, фраза, числови, буквено-числови и символни знаци или комбинация от тях. Използва се, за да се ограничи достъпът до система, приложение или услуга. Паролата понякога се нарича код за достъп, ПИН или таен код. Например, за да влезете във Фейсбук или във форум, трябва да въведете потребителското си име и паролата. За да влезете в пощата си също ви трябва парола. |
| **Фишинг** | Изпращане на имейли, като авторът твърди, че е представител на известна компания или институция, за да подлъже получателите да разкрият личните си данни, вкл. пароли и номера на кредитни карти. |
| **Поверителност онлайн** | Нивото на поверителност и сигурност на личните данни, публикувани по Интернет. Това е широк термин, който се използва за няколко фактора, техники и технологии, използвани за защита на чувствителна информация, лична комуникация и предпочитания. |
| **Настройки за поверителност** | Изразените от потребителите предпочитания относно информацията, която е споделяна и може да бъде видяна от други потребители на същата платформа. |
| **Онлайн/ Интернет безопасност** | Знанията за това, как човек да е максимално защитен от рискове за личната му информация и притежания, които произтичат от употребата на Интернет. В най-общ смисъл самозащита от компютърни престъпления. |
| **Регистрирам** | Записвам себе си или някой друг за нещо. |
| **СИМ карта** | Съкратено от Модул за идентичност на абоната (Subscriber Identity Module) – чип, който съхранява информация за идентификация и позволява на смартфона да се свързва с конкретна мобилна мрежа (напр. Теленор) |
| **Жаргон** | Форма на език, съдържаща думи и фрази, които се считат за много неформални, използвани по-скоро устно, отколкото писмено, и обикновено в рамките на даден контекст или група хора. |
| **Смартфон** | Мобилен телефон, който изпълнява много от функциите на компютъра, като обикновено има тъчскрийн интерфейс, достъп до Интернет и операционна система (Андроид или iOS), способна да задейства свалените приложения. Например, iPhone е смартфон. |
| **Социална медия** | Интерактивна услуга (социална мрежа, мигновени съобщения, онлайн форум), която, през уеб сайт или приложение, позволява на потребителите да създават и споделят дигитално съдържание (снимки, изображения, видеа, аудио записи, линкове, и др.) и да участват в социални мрежи, да споделят информация и да развиват своите социални и професионални контакти. |
| **Социална мрежа** | Интерактивна услуга, която принадлежи към категорията социални медии. Работи през Интернет, чрез уебсайтове и/или приложения и има за цел да улесни социалните взаимоотношения, насърчи комуникация и споделяне чрез обмен на дигитално съдържание. |
| **Надежден източник** | Надеждният източник представя цялостна добре-обоснована позиция или теория, основаваща се на силни доказателства. При излагане на доказателствата, техните източници са изрично посочени и обикновено това са източници, които са известни с точната информация, която предоставят. Напр. обществени организации, книги, научни статии, както и известни вестници или новини по телевизионни канали като Би Би Си или Ню Йорк Таймс. |
| **Ненадежден източник** | Статия, която предоставя съмнително съдържание и цитира източници, които не могат да бъдат потвърдени. Блоговете и оупън сорс енциклопедиите като Уикипедия често са ненадеждни източници. Много изследователи използват блогове, за да споделят своите открития, но всеки с компютър може да поддържа личен блог или да добавя информация към Уикипедия. |
| **Преследване** | Тормозене или преследване на някого с нежелано и обсебващо внимание. |
| **Публичен статус** | Настройка, при която промяна в персоналния профил или страница във Фейсбук могат да бъдат видени от всички потребители, не само приятелите. Във Фейсбук публичният статус се маркира с иконка на глобус |
| **Частен статус** | Настройка, при която промяна в персоналния профил или страница във Фейсбук могат да бъдат видени само от приятелите на потребителите или от онзи, който го е написал. Във Фейсбук иконките са съответно две човечета и катинар. |
| **android Store/Google Play** | Google Play е онлайн магазин за приложения на системата Андроид, приложими при няколко марки таблети и смартфони. Като го натисне, потребителят може да намери, свали и инсталира голям брой полезни приложения и игри на мобилното си устройство (таблет или телефон). |
| **Apple Store на IOS** | IOS Store е онлайн магазин за приложения на системата IOS, т.е. продукти на Епъл като iPhone и iPad. Като го натисне, потребителят може да намери, свали и инсталира голям брой полезни приложения и игри на мобилното си устройство (таблет или телефон). |
| **Таблет** | Малък портативен компютър, с който се борави директно чрез екрана, вместо да се използват клавиатура и мишка. Напр. iPad е таблет. |
| **Телемедицина** | Дистанционното диагностициране и лечение на пациенти чрез телекомуникационни технологии. |
| **Потребител** | Човек, който използва или работи с нещо. |
| **Потребителско име** | Използва се за идентифицирането на потребители и достъп до софтуер, система, уеб сайт или друго в рамките на всяка ИТ среда. |
| **Гласово съобщение** | Съобщение, съдържащо аудио запис на нечий глас. |
| **Уебкамера** | Видео камера, свързана с компютър, смартфон, таблет или друго устройство, която позволява на Интернет потребителите да виждат и слушат изображения и аудио съдържание. |
| **СЗО** | Съкращение за Световна здравна организация. Това е специализирана агенция на Обединените нации, която е ангажирана с международното обществено здраве. |

Този документ, свързан с проекта Elily, е направен от бенефициентите, заедно или поотделно, и отразява позицията единствено на автора. Националната Агенция и Европейската Комисия не са отговорни за начина, по който се използва информацията, съдържана в документа.